২০১৯ এর নভেম্বরে, শ্রীলক্ষার সাথে নিজেদের ঘরের মাঠে টেস্ট খেলার আয়োজক হিসাবে অনুমতি চুক্তি পাওয়ার পর, পাকিস্তান ক্রিকেট বোর্ড (পিসিবি) অনুরোধ জানায় যে, এই সিরিজটিও পাকিস্তানে খেলা হোক। যদিও কোন কোন খেলোয়াড় পাকিস্তানে তিন সপ্তাহের সফরের সম্মতি প্রদান করেছে। ডিসেম্বর ২০১৯ এ, পিসিবি প্রস্তাব রাখে, একটি মাত্র টেস্ট ম্যাচ হলেও দিন/রাতের সূচীতে করাচীতে অনুষ্ঠিত হোক। অতঃপর, বাংলাদেশ ক্রিকেট বোর্ড (বিসিবি) প্রস্তাব করে যে, তারা টি২০আই সিরিজটি পাকিস্তানে খেলবে, এবং টেস্ট ম্যাচগুলোর জন্য নিরপেক্ষ ভেনুর প্রস্তাব করে। সফর সূচী ঘোষণার পূর্বে বিসিবি সরকারী পর্যায়ে নিরাপত্তা পর্যবেক্ষণ প্রতিবেদনের অপেক্ষায় আছে।

পাকিস্তান ক্রিকেট বোর্ডের চেয়ারম্যান এহসান মানি বিবৃতিতে বলেন যে, ভবিষ্যতে পাকিস্তান কোন নিরপেক্ষ মাঠে তাদের খেলাগুলো খেলতে চায় না। ১৪ ডিসেম্বর ২০১৯ তারিখে বিসিবি সভাপতি নাজমুল হাসান পাপন বলেন, তিনি আশাবাদী ছিলেন যে, পাকিস্তান সফরে দল প্রয়োজনীয় নিরাপত্তা সহায়তা পাবে। অতঃপর, ১৮ ডিসেম্বর পাকিস্তান ক্রিকেট বোর্ডের সিইও ওয়াসিম খান বলেন যে, বাংলাদেশ এখনো পাকিস্তানে টেস্ট খেলাগুলো খেলতে দ্বিধান্বিত, তারা শুধু টি২০আই ম্যাচগুলো খেলতে ইচ্ছা প্রকাশ করেছে। পাকিস্তান টেস্ট দলের অধিনায়ক আজহার আলী বলেন, "না আসার কোন অজুহাত দেখছি না", দলীয় কোচ মিসবাহ-উল-হক বিসিবি'র এ ধরনের দেরীকে "বড় ধরণের বিচারহীনতা" হিসাবে দেখছেন। শ্রীলঙ্কার বিপরীতে পাকিস্তানের মাটিতে সফলভাবে সমাপ্ত হওয়া টেস্ট ম্যাচগুলোকে এহসান মানি, ভবিষ্যতে বাংলাদেশ কিংবা অন্য যেকোন দেশের জন্য খেলার অনুকূল অবস্থান তৈরী করেছে বলে উল্লেখ করেন। বিসিবি কেবল টি২০আই সিরিজটি পাকিস্তানে খেলার সিদ্ধান্তে অনড়, এরপরেই তারা টেস্ট ম্যাচগুলোর বিষয়ে সিদ্ধান্ত নেবে।

৭ জানুয়ারি ২০২০ থেকে পাকিস্তান সফরের বিষয়ে বিসিবি তাদের খেলোয়াড়দের মতামত গ্রহণ করতে শুরু করে, এবং ১২ জানুয়ারি বিসিবির বোর্ড মিটিংয়ের পর চূড়ান্ত সিদ্ধান্ত আশা করা হচ্ছে। পরের দিন পাকিস্তান ক্রিকেট বোর্ড (পিসিবি) জানুয়ারি ও ফেব্রুয়ারিতে ২টি টেস্ট খেলা অনুষ্ঠিত করার বিসিবির প্রস্তাবকে পুনঃবিবেচনা করে। পিসিবিও টি২০আই ম্যাচগুলো পরে ২০২০ আইসিসি টি২০ বিশ্বকাপ এর আগে খেলতে প্রস্তাব করে। বিসিবির বোর্ড মিটিংয়ের পর, বিসিবি নিশ্চিত করে যে, তাদের সরকার পাকিস্তান সফরে সম্মত আছে। মধ্য এশিয়ার ঝঞ্জাটকে নজরে রেখে তারা ব্যক্ত করে যে, এটি হবে একটি সংক্ষিপ্ত সফর শুধুমাত্র টি২০আই ম্যাচের জন্য। নাজমুল হাসান ঘোষণা করে যে, তিনি ১৩ জানুয়ারি ২০২০ তারিখে আন্তর্জাতিক ক্রিকেট কাউন্সিল (আইসিসি)র চেয়ারম্যান শশাঙ্ক মনোহর এর সাথে সাক্ষাৎ করে টেস্ট ম্যাচ না খেলার বিষয়ে আলোচনা করতে দুবাই সফরে যাচ্ছেন। আইসিসির মিটিংয়ের পর পরই বিষয়টি নিয়ে আলোচনা করতে এহসান মানিও নাজমুল হাসানের সাথে সাক্ষাত করেন। পরের দিন উভয় বোর্ড তিনভাগে সফর সূচীটি সমাপ্ত করতে সম্মত হয়, যার শুরু হবে টি২০আই সিরিজের ৩টি খেলা দিয়ে। অতঃপর, বাংলাদেশ টি২০আই দলের উইকেট-রক্ষক মুশফিকুর রহিম জানায় যে, টি২০আই খেলতে পাকিস্তান সফরে তিনি দলের সাথে যাচ্ছেন না। সিরিজের জন্য কোচিং সদস্যদের ৫ জনও পাকিস্তান সফরে যাচ্ছেন না এমনটা বিসিবি নিশ্চিত করে। বিসিবি তাদের টি২০আই স্কোয়াড ঘোষণা করে ১৮ জানুয়ারী ২০২০, এবং পিসিবি খেলা পরিচালনা কর্মকর্তাদের নিয়োগ নিশ্চিত করে তিনদিন পর।

প্রথম পর্ব
টি২০আই সিরিজের সারাংশ
প্রথম টেস্টের সারাংশ
পটভূমি